ความสัมพันธ์อิสราเอล–โอมาน

ประเทศโอมานไม่ได้มีความสัมพันธ์ที่เป็นปกติอย่างสมบูรณ์กับประเทศอิสราเอล และมีส่วนร่วมในการคว่ำบาตรอิสราเอลในช่วงคริสต์ศตวรรษที่ 20 ซึ่งสอดคล้องกับจุดยืนของสันนิบาตอาหรับต่ออิสราเอล

โอมานสถาปนาความสัมพันธ์ลับกับอิสราเอลในคริสต์ทศวรรษ 1970https://www.concordia.ca/content/dam/artsci/azrieli/docs/OccasionalPapers/ADiplomaticHistoryofOmani-IsraeliRelations.pdf, Dr Jonathan Ghariani, A Diplomatic History of Israel’s Relations with Oman: From Clandestine Ties to the Abraham Accords; The Azrieli Institute of Israel Studies – Concordia University ทางโอมานขอความช่วยเหลือทางทหารจากอิสราเอลในการต่อสู้กับการกบฏซุฟาร

ใน ค.ศ. 1994 ประเทศทั้งสองได้สถาปนาความสัมพันธ์ทางการค้าอย่างไม่เป็นทางการ ซึ่งยุติลงใน ค.ศ. 2000 ใน ค.ศ. 2018 เบนจามิน เนทันยาฮู นายกรัฐมนตรีอิสราเอล ได้นำคณะผู้แทนเยือนโอมานและได้เข้าพบสุลต่านกอบูสและเจ้าหน้าที่ระดับสูงของโอมานท่านอื่น ๆ ในเดือนกุมภาพันธ์ ค.ศ. 2019 ยูซุฟ บิน อะละวี รัฐมนตรีว่าการกระทรวงการต่างประเทศโอมาน กล่าวว่าโอมานจะไม่ฟื้นฟูความสัมพันธ์กับอิสราเอลจนกว่าจะมีการสถาปนารัฐปาเลสไตน์ที่มีอำนาจอธิปไตยขึ้น ยิ่งไปกว่านั้น โอมานยังได้ทำให้ความสัมพันธ์บางอย่างกับอิสราเอลกลายเป็นอาชญากรรมเมื่อไม่นานมานี้

ใน ค.ศ. 2020 หลังสุลต่านกอบูสสวรรคต นายกรัฐมนตรีอิสราเอลได้กล่าวชื่นชมกอบูสและแสดงความเสียใจ ใน ค.ศ. 2023 โอมานประกาศว่าจะอนุญาตให้เครื่องบินของอิสราเอลบินผ่านน่านฟ้าของตน ซึ่งจะช่วยลดระยะเวลาการบินไปยังจุดหมายปลายทางในตะวันออกไกล แม้ว่าเอ็ลอัล สายการบินแห่งชาติอิสราเอล ระงับเที่ยวบินที่บินผ่านน่านฟ้าโอมานหลังสงครามกาซา

 อ่านเพิ่ม 

 A Diplomatic History of Israel’s Relations with Oman: From Clandestine Ties to the Abraham Accords

อ้างอิง


โอมาน
หมวดหมู่:ความสัมพันธ์ทวิภาคีของประเทศโอมาน